
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 281 

* ' 18 Δεκεμβρίου 1998 


ΝΟΜΟΣ ΥΓΤ ΑΡΙΘ. 2667 

Σύσταση Εθνικής Επιτροπής για τα Δικαιώματα του Αν¬ 
θρώπου και Εθνικής Επιτροπής Βιοηθικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α’ 

Εθνική Επιτροπή για τα δικαιώματα του ανθρώπου 
Άρθρο 1 

Σύσταση και αποστολή 

1. Συνιστάται Εθνική Επιτροπή για τα δικαιώματα του 
ανθρώπου, η οποία υπάγεται στον Πρωθυπουργό. 

2. Η Επιτροπή υποστηρίζεται ως προς τη στελέχωση 
και την υποδομή της από τη Γενική Γραμματεία του 
Υπουργικού Συμβουλίου, και ο προϋπολογισμός της 
εντάσσεται στον προϋπολογισμό της υπηρεσίας αυτής. 

3. Η Επιτροπή έχει δική της γραμματεία. Της γραμ¬ 
ματείας προίσταται ο Πρόεδρος της Επιτροπής. 

4 Η Επιτροπή αποτελεί συμβουλευτικό όργανο της 
Πολιτείας σε θέματα προστασίας των δικαιωμάτων του 
ανθρώπου. 

5. Η Επιτροπή έχει ως αποστολή: 

α) Τη διαρκή παρακολούθηση αυτών των θεμάτων, 
τη δημόσια ενημέρωση και την προώθηση της σχετικής 
έρευνας. 

β) Την ανταλλαγή εμπειριών σε διεθνές επίπεδο με 
ανάλογα όργανα διεθνών οργανισμών, όπως ο Ο.Η.Ε., 
το Συμβούλιο της Ευρώπης, ο Ο.Α.Σ.Ε. ή άλλων κρατών. 

γ) Τη διαμόρφωση προτάσεων πολιτικής σε θέματα 
του αντικειμένου της. 

6. Η Επιτροπή ιδίως: 

α) Εξετάζει ζητήματα σχετικά με την προστασία των 
δικαιωμάτων του ανθρώπου που της θέτει η Κυβέρνηση 
ή η Διάσκεψη των Προέδρων της Βουλής ή της προ¬ 
τείνουν τα μέλη της ή Μη Κυβέρνησές Οργανώσεις. 

β) Υποβάλλει συστάσεις και προτάσεις, εκπονεί με¬ 
λέτες, υποβάλλει εκθέσεις και γνωμοδοτεί για τη λήψη 


νομοθετικών, διοικητικών ή άλλων μέτρων που συμβάλ¬ 
λουν στη βελτίωση της προστασίας των δικαιωμάτων 
του ανθρώπου. 

γ) Αναπτύσσει πρωτοβουλίες για την ευαισθητοποίηση 
της κοινής γνώμης, και των Μέσων Μαζικής Ενημέρωσης 
σε θέματα σεβασμού των δικαιωμάτων του ανθρώπου. 

δ) Αναλαμβάνει πρωτοβουλίες για την καλλιέργεια 
του σεβασμού των δικαιωμάτων του ανθρώπου στο 
πλαίσιο του εκπαιδευτικού συστήματος 

ε) Εκφέρει γνώμη για εκθέσεις που πρόκειται να 
υποβάλει η χώρα σε διεθνείς οργανισμούς για συναφή 
θέματα. 

στ) Διατηρεί μόνιμη επικοινωνία και συνεργάζεται με 
διεθνείς οργανισμούς, παρεμφερή όργανα άλλων χο>ρών. 
καθώς και εθνικές ή διεθνείς Μη Κυβερνητικές Οργα¬ 
νώσεις. 

ζ) Γνωστοποιεί δημόσια τις θέσεις της με κάθε πρό¬ 
σφορο τρόπο. 

η) Συντάσσει ετήσια έκθεση για την προστασία των 
δικαιωμάτων του ανθρώπου. 

θ) Οργανώνει Κέντρο Τεκμηρίωσης για τα δικαιώματα 
του ανθρώπου 

ι) Εξετάζει την προσαρμογή της ελληνικής νομοθεσίας 
προς τις διατάξεις του διεθνούς δικαίου για την προ¬ 
στασία των δικαιωμάτων του ανθρώπου και εκφέρει 
σχετική γνώμη προς τα αρμόδια όργανα της Πολιτείας 

Άρθρο 2 

Σύνθεση της Επιτροπής 

1. Η Επιτροπή απαρτίζεται από τα εξής μέλη: 

α) Από τον Πρόεδρο της ειδικής Κοινοβουλευτικής 
Επιτροπής Θεσμών και Διαφάνειας. 

β) Από έναν εκπρόσωπο της Γ.Σ.Ε.Ε και έναν εκ¬ 
πρόσωπο της Α.Δ.Ε.Δ.Υ.. 

γ) Από τέσσερις εκπροσώπους Μη Κυβερνητικών 
Οργανώσεων που η δράση τους καλύπτει την περιοχή 
των δικαιωμάτων του ανθρώπου. Η Επιτροπή μπορεί, 
με την επιφύλαξη του άρθρου 9, να αποφασίζει τη 
διεύρυνσή της με τη συμμετοχή δύο επιπλέον εκπρο¬ 
σώπων άλλων Μη Κυβερνητικών Οργανώσεων. 

δ) Από εκπροσώπους των αναγνωρισμένων κομμάτων 
κατά τον Κανονισμό της Βουλής Κάθε κόμμα ορίζει 
έναν εκπρόσωπο 

ε) Ενα Σύμβουλο της Επικράτειας και έναν Αρεοπα¬ 
γίτη, που ορίζονται με απόφαση του Προέδρου του 
οικείου Δικαστηρίου 
οτ) Από το Συνήγορο του Πολίτη 
ζ) Από ένα μέλος της Αρχής Προστασίας Δεδομένων 
Προσωπικού Χαρακτήρα, που προτείνεται από τον Πρόε¬ 
δρό της. 

η) Από ένα μέλος του Εθνικού Συμβουλίου Ραδιοτη¬ 
λεόρασης, που προτείνεται από τον Πρόεδρό του. 

θ) Από ένα μέλος της Εθνικής Επιτροπής Βιοηθικής, 
που προέρχεται από τις επιστήμες της Βιολογίας, της 
Γενικής ή της Ιατρικής και προτείνεται από τον 
Πρόεδρό της. 

ι) Από δύο πρόσωπα εγνωσμένου κύρους με ειδικές 
γνώσεις σε θέματα προστασίας των δικαιωμάτων του 
ανθρώπου που ορίζονται από τον Πρωθυπουργό. 

ια) Απο έναν εκπρόσωπό των Υπουργείων Εσωτερι¬ 
κών, Δημόσιας Διοίκησης και Αποκέντρωσης, Εξωτερι¬ 
κών, Δικαιοσύνης, Δημόσιας Τάξης, Εθνικής Παιδείας 
και Θρησκευμάτων, Εργασίας και Κοινωνικών Ασφαλί¬ 
σεων και Τυπου και Μέσων Μαζικής Ενημέρωσης, που 
ορίζονται με απόφαση του αρμόδιου Υπουργού. 

ιβ) Απο τρεις καθηγητές ή αναπληρωτές καθηγητές 
του Δημοσίου Δικαίου ή του Δημοσίου Διεθνούς Δικαίου. 
Κατά την πρώτη μετά τη συγκρότησή της συνεδρίαση 
η Επιτροπή διενεργεί κλήρωση, στην οποία μετέχουν 
τα εξής Τμήματα των Α Ε Ι της χώρας: α) το Τμήμα 
Νομικής του Πανεπιστημίου Αθηνών, β) το Τμήμα Νο¬ 
μικής του Πανεπιστημίου Θεσσαλονίκης, γ) το Τμήμα 
Νομικής του Πανεπιστημίου Θράκης, δ) το Τμήμα Πο¬ 
λιτικής Επιστήμης κοι Δημόσιας Διοίκησης του Πανε¬ 
πιστημίου Αθηνών, ε) το Γενικό Τμήμα Δικαίου του 
Πάντειου Πανεπιστημίου, στ) το Τμήμα Πολιτικής Επι¬ 
στήμης του Πάντειου Πανεπιστημίου Τα Τμήματα αυτά 
προτείνουν από έναν καθηγητή ή αναπληρωτή καθηγητή 
Δημοσίου Δικαίου η Δημοσίου Διεθνούς Δικαίου. Τα 
Τμήματα των Α Ε Ι. υποχρεούνται να ορίσουν τον εκ¬ 
πρόσωπό τους εντός διμήνου από τη λήψη της πρό¬ 
σκλησης της Επιτροπής 

Με απόφαση της Επιτροπής είναι δυνατόν να προ¬ 
στεθούν, για τις επόμενες κληρώσεις, και άλλα Τμήματα 
των Α Ε Ι της χώρας με όμοιο αντικείμενο. Η Επιτροπή 
διενεργεί έξι (6) μήνες, πριν από τη λήξη της θητείας 
της, κλήρωση μεταξύ των παραπάνω Τμημάτων, για την 
επόμενη θητεία 

ιγ) Από ένα μέλος του Δικηγορικού Συλλόγου Αθηνών. 

2 Για τα μέλη της Επιτροπής προβλέπονται ισάριθμοι 
αναπληρωτές, που ορίζονται όπως και τα τακτικά μέλη 
της 

3 Τα μέλη της Επιτροπής και οι αναπληρωτές τους 
ορίζονται με απόφαση του Πρωθυπουργού για θητεία 
τριών (3) ετών. 

4 Ο Πρωθυπουργός καλεί με έγγραφό του τα μέλη 
της Επιτροπής σε συνεδρίαση, προκειμένου να εκλεγεί 
ο Πρόεδρος, ο Α και ο Β Αντιπρόεδρός της. Για την 
εκλογή Προέδρου και Αντιπροέδρων απαιτείται η από¬ 
λυτη πλειοψηφία των παρόντων μελών της Επιτροπής 
που διαθέτουν ψήφο Ως Πρόεδρος και Αντιπρόεδροι 
μπορεί να εκλεγούν μέλη που προέρχονται από τις 


κατηγορίες των εδαφίων α', β, ε\ Γ και ιβ της παρα¬ 
γράφου 1 του παρόντος άρθρου. 

5. Οι εκπρόσωποι των Υπουργείων συμμετέχουν στη 
λήψη των αποφάσεων χωρίς δικαίωμα ψήφου. 

6. Η Επιτροπή θεωρείται ότι έχει νόμιμα συγκροτηθεί, 
εφόσον έχουν ορισθεί δυο από τα μέλη του εδαφίου 
ά και τα μέλη των εδαφίων γ , ε , Γ και ια της παραγράφου 
1 του παρόντος άρθρου. 

7. Τα μέλη της νέας σύνθεσης της Επιτροπής ορί¬ 
ζονται το αργότερο δύο (2) μήνες πριν από τη λήξη 
της θητείας της προηγούμενης. 

8. Ο τρόπος συγκρότησης της Επιτροπής και κάθε 
άλλη σχετική λεπτομέρεια ρυθμίζεται με απόφαση του 
Πρωθυπουργού. 

Άρθρο 3 

Ανάθεση εξειδικευμένων μελετών 

1 Η Γενική Γραμματεία Έρευνας και Τεχνολογίας 
του Υπουργείου Ανάπτυξης μπορεί να αναθέτει, ύστερα 
από πρόταση της Επιτροπής, με σύμβαση έργου την 
εκπόνηση εξειδικευμένων μελετών για τους σκοπούς 
της σε επιστημονικές ομάδες εργασίας 

2. Οι ομάδες εργασίας μετά το πέρας της σχετικής 
μελέτης υποβάλλουν έκθεση στην Επιτροπή, η οποία 
μπορεί να δημοσιοποιείται με απόφασή της. 

Άρθρο 4 

Λειτουργία της Επιτροπής 

1. Η Επιτροπή συνεδριάζει τακτικά κάθε δύο μήνες 
και εκτάκτως ύστερα από πρόσκληση του Προέδρου ή 
αίτηση πέντε (5) τουλάχιστον μελών της. Τα μέλη 
προσκαλούνται από τον Πρόεδρο με οποιονδήποτε 
πρόσφορο τρόπο. 

2. Η Επιτροπή βρίσκεται σε απαρτία εφόσον: α) 
παρίσταται η απόλυτη πλειοψηφία των μελών της και 
β) μεταξύ των παρόντων μελών της περιλαμβάνεται ο 
Πρόεδρος της Επιτροπής ή ένας Αντιπρόεδρος. 

3. Οι Αντιπρόεδροι αναπληρώνουν τον Πρόεδρο κατά 
τη σειρά της τάξεώς τους, όταν ο τελευταίος ελλείπει 
κωλύεται ή απουσιάζει. 

4. Οι αποφάσεις της Επιτροπής λαμβάνονται με πλειο¬ 
ψηφία των παρόντων μελών. Σε περίπτωση ισοψηφίας 
υπερισχύει η ψήφος του Προέδρου 

5. Η Επιτροπή καλεί κατά την κρίση της σε ακρόαση 
πρόσωπα, τα οποία μπορεί να διευκολύνουν το έργο 
της με την παρουσίαση προσωπικών εμπειριών ή τη 
διατύπωση απόψεων σχετικών με την προστασία των 
δικαιωμάτων του ανθρώπου 

6. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών καθορί¬ 
ζεται η αποζημίωση των μελών της Επιτροπής, κατά 
παρέκκλιση των ισχυουσών διατάξεων περί αμοιβής ή 
αποζημίωσης λόγω συμμετοχής σε συμβούλια και επι¬ 
τροπές του δημόσιου τομέα. 

7. Με απόφαση του Πρωθυπουργού καταρτίζεται ο 
Κανονισμός λειτουργίας της Επιτροπής. Με τον Κα¬ 
νονισμό ρυθμίζεται η δημιουργία τμημάτων, η κατανομή 
αρμοδιοτήτων μεταξύ των τμημάτων και των μελών, η 
διαδικασία κλήσης και ακρόασης των προσώπων που 
καλούνται και κάθε άλλη λεπτομέρεια. Με απόφαση του 

Πρωθυπουργού, ύστερα από γνώμη της Επιτροπής, 
μπορεί να τροποποιείται ο Κανονισμός. 

Άρθρο 5 
Ετήσια έκθεση 

Η Επιτροπή υποβάλλει έως το τέλος Ιανουαρίου κόθε 
έτους την έκθεση στον Πρωθυπουργό, στον Πρόεδρο 
της Βουλής και στους αρχηγούς των κομμάτων που 
εκπροσωπούνται στο Εθνικό και στο Ευρωπαϊκό Κοι¬ 
νοβούλιο. 

Άρθρο 6 

Συνδρομή δημοσίων υπηρεσιών 

1. Στο τέλος κάθε έτους τα Υπουργεία που μετέχουν 
με εκπρόσωπό τους στην Επιτροπή καταθέτουν έκθεση 
με τις παρατηρήσεις τους για την προστασία των 
δικαιωμάτων του ανθρώπου στον τομέα ευθύνης τους. 

2 Για την εκπλήρωση της αποστολής της η Επιτροπή 
μπορεί να ζητά από πς δημόσιες υπηρεσίες καθώς και 
από ιδιώτες κάθε πληροφορία, έγγραφο ή οποιοδήποτε 
στοιχείο σχετίζεται με την προστασία των δικαιωμάτων 
του ανθρώπου. Ο Πρόεδρος μπορεί να λαμβάνει γνώση 
εγγράφων και άλλων στοιχείων που χαρακτηρίζονται 
ως απόρρητα. Οι δημόσιες υπηρεσίες οφείλουν να 
διευκολύνουν το έργο της Επιτροπής. 

Άρθρο 7 

Επιστημονικοί Συνεργάτες 

1. Συνιστώνται δύο (2) θέσεις ειδικού επιστημονικού 
προσωπικού, κατά την έννοια της παρ. 2 του άρθρου 
25 του ν. 1943/1991 (ΦΕΚ 50 Α), με σύμβαση εργασίας 
ιδιωτικού δικαίου διάρκειας τριών (3) ετών. Η σύμβαση 
αυτή μπορεί να ανανεώνεται. 

Η πλήρωση των θέσεων πραγματοποιείται ύστερα 
από δημόσια πρόσκληση της Επιτροπής για υποβολή 
υποψηφιοτήτων. Η επιλογή μεταξύ των υποψηφίων γί¬ 
νεται σύμφωνα με πς διατάξεις των παραγράφων 2, 5 
και 6 του άρθρου 19 του ν. 2190/1994 (ΦΕΚ 28 Α ), 
όπως αντικαταστάθηκε με το άρθρο 4 του ν. 2527/1997 
(ΦΕΚ 206 Α), από πέντε μέλη της Επιτροπής που 
διαθέτουν ψήφο, τα οποία ορίζονται από τον Πρόεδρό 
της. 

2. Οι επιστημονικοί συνεργάτες επικουρούν την Ε¬ 
πιτροπή, προετοιμάζοντας εισηγήσεις για θέματα που 
τους ανατίθενται και την ενημερώνουν για πς εργασίες 
των διεθνών οργανισμών και διεθνών οργανώσεων που 
δραστηριοποιούνται στην περιοχή των δικαιωμάτων του 
ανθρώπου. Επίσης τηρούν σχεπκό αρχείο κειμένων και 
επιστημονικών μελετών. 

3. Οι αποδοχές των επιστημονικών συνεργατών που 
προσλαμβάνονται κατά την παράγραφο 1 αυτού του 
άρθρου καθορίζονται με την απόφαση της παρ. 6 του 
άρθρου 4 του παρόντος νόμου, κατά παρέκκλιση των 
ισχυουσών διατάξεων περί αποδοχών ειδικού επιστη¬ 
μονικού προσωπικού. 

Άρθρο 8 

Γραμματεία της Επιτροπής 

1. Συνιστώνται μία (1) θέση γραμματέα και τρεις (3) 


θέσεις γραμματειακής και τεχνικής υποστήριξης της 
Επιτροπής. 

2. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης κπι 
Αποκέντρωσης, Εξωτερικών, Οικονομικών και Δικαιο¬ 
σύνης ρυθμίζονται: 

α) Η κατά κατηγορία, κλάδο και ειδικότητα κατανομή 
των θέσεων της παρ 1, καθώς και τα θέματα της 
οργάνωσης της γραμματείας και τεχνικής υποστήριξης 
της Επιτροπής. 

β) Η πλήρωση των θέσεων της παρ 1 που μπορεί 
να γίνει και με διάθεση ή απόσπαση δημοσίων υπαλλήλοιν 
ή υπαλλήλων Ν Π Δ.Δ. ή εργαζομένου με συμβααη 
εργασίας ορισμένου ή αορίστου χρόνου στο Λημόσιο 
τα Ν.Π.ΔΔ. ή σε Ν Π.Ι.Δ. οποιοσδήποτε μορφής που 
τελούν υπό τον άμεσο ή έμμεσο έλεγχο του Κράτους 

γ) Κάθε θέμα που αφορά την υπηρεσιακή κατάσταση 
και τις αποδοχές αυτου του προσωπικού 

3. Με απόφαση του Υπουργού Εσωτερικών. Δημοσίας 
Διοίκησης και Αποκέντρωσης και του κατά περίπτωση 
συναρμόδιου Υπουργού επιτρέπεται να αποσπάται ως 
γραμματέας της Επιτροπής υπάλληλος Υπουργείου η 
Ν.Π.Δ.Δ. με βαθμό Α ή Β της κατηγορίας ΠΕ, τον 
οποίο προτείνει ο Πρόεδρος της Επιτροπής 

4. Ως την έκδοση του προεδρικού διατάγματος της 
παρ. 1, η Επιτροπή επιτρέπεται να απασχολεί υπαλ¬ 
λήλους και χρησιμοποιεί τεχνική υποστήριξη που της 
διαθέτουν τα Υπουργεία Εξωτερικών και Δικαιοσύνης 
σύμφωνα με αποφάσεις των αρμόδιων Υπουργών 

Άρθρο 9 

Μεταβατικές διατάξεις 

Στην πρώτη σύνθεση της Επιτροπής εκπροσωπούνται 
οι εξής Μη Κυβερνηπκές Οργανώσεις: η Διεθνής Α¬ 
μνηστία, η Ελληνική Ένωση για τα Δικαιώματα του 
Ανθρώπου, το ίδρυμα Μσραγκοπούλου για τα Δικαιώματα 
του Ανθρώπου και το Ελληνικό Συμβούλιο για τους 
Πρόσφυγες. 

ΚΕΦΑΛΑΙΟ Β' 

Εθνική Επιτροπή Βιοηθικής 

Άρθρο 10 

Σύσταση κσι αποστολή 

1. Συνιστάται Εθνική Επιτροπή Βιοηθικής. η οποία 
υπάγεται στον Πρωθυπουργό 

2. Η Επιτροπή υποστηρίζεται ως προς τη στελέχωση 
και την υποδομή της από τη Γ ενική Γ ραμματεία του 
Υπουργικού Συμβουλίου και εντάσσεται στον προϋπο¬ 
λογισμό της υπηρεσίας αυτής 

3. Η Επιτροπή έχει δική της γρομματεΐα Της γραμ¬ 
ματείας προΐσταται ο Πρόεδρος της Επιτροπής. 

4. Η Επιτροπή αποτελεί συμβουλευτικό όργανο της 
Πολιτείας και έχει ως αποστολή τη διαρκή παρακολού¬ 
θηση των θεμάτων που σχετίζονται με τις εφαρμογές 
των βιολογικών επιστημών και τη διερεύνηση των ηθικών, 
κοινωνικών και νομικών διαστάσεων και επιπτώσεων 
τους. 

Η Επιτροπή έχει πς εξής ιδίως αρμοδιότητες: 

α) Εξετάζει κάθε ηθικό, κοινωνικό ή νομικό ζήτημα 

σχετικό με τις εξελίξεις, ιδίως στη Βιολογία, τη Βιοτε¬ 
χνολογία, την Ιατρική κοι τη Γενετική. 

β) Διατυπώνει, σε συνεργασία με τα αρμόδια Υπουρ¬ 
γεία. προτάσεις συνολικής πολιτικής και συγκεκριμένων 
ενεργειών για ειδικά προβλήματα σε αυτά τα θέματα. 

γ) Συνεργάζεται με διεθνείς οργανισμούς και παρεμ¬ 
φερή όργανα, μεριμνά δε για τη συμμετοχή της Ελλάδας 
σε διεθνείς εκδηλώσεις σχετικές με την έρευνα στους 
τομείς ενδιαφέροντος της 

δ) Ενημερώνει τους πολίτες με κάθε πρόσφορο μέσο 
για θέματα που αφορούν την εξέλιξη των βιολογικών 
επιστήμων και τις συνέπειες των εφαρμογών τους. 

Αρθρο 11 

Η Επιτροπή κατευθύνει και συντονίζει το έργο των 
επιτροπών και των οργάνων συναφούς αντικειμένου, 
που δραστηριοποιούνται στους τομείς ευθύνης, ιδίως 
ίων Υπουργείων Ανάπτυξης, Περιβάλλοντος, Χωροτα¬ 
ξίας και Δημοσίων Έργων και Υγείας και Πρόνοιας. 

Αρθρο 12 

Σύνθεση Επιτροπής 

1 Η Επιτροπή απαρτίζεται από: 

α) Τέσσερις (4) επιστήμονες εγνωσμένου κύρους που 
καλύπτουν τις περιοχές της Βιολογίας, της Γενετικής, 
της Ιατρικής και της Βιοτεχνολογίας. 

β) Πέντε (5) επιστήμονες εγνωσμένου κύρους, εκ 
των οποίων δυο προέρχονται από τη Νομική Επιστήμη 
και ανα ένας από τη Φιλοσοφία, την Κοινωνιολογία και 
τη Θεολογία Από τους νομικούς επιστήμονες ο ένας 
καλύπτει το Δημόσιο Δίκαιο ή το Δημόσιό Διεθνές Δίκαιο 
και ο άλλος το Ιδιωτικό Δίκαιο 

2 Με απόφαση του Πρωθυπουργού που δημοσιεύεται 
στην Εφημερίδα της Κυβερνήσεως ορίζονται ο Πρόε¬ 
δρος. ο αναπληρωτής του και τα μέλη της Επιτροπής. 

3 Η θητεία των μελών της Επιτροπής είναι πενταετής. 

Άρθρο 13 

Πρόσκληση ειδικών επιστημόνων 

Η Επιτροπή μπορεί να προσκαλεί επιστήμονες εγνω¬ 
σμένου κύρους από την Ελλάδα ή την αλλοδαπή για 
την εξέταση εξειδικευμενών θεμάτων σχετικών με το 
αντικείμενο τους, ορίζοντας το θέμα για το οποίο 
καλούνται να εκθέσουν τις απόψεις τους 

Άρθρο 14 

Ανάθεση εξειδικευμένων μελετών 

1 Η Γενική Γραμματεία Ερευνας και Τεχνολογίας 
του Υπουργείου Ανάπτυξης μπορεί κατόπιν προτάσεως 
της Επιτροπής να αναθέτει με σύμβαση έργου την 
εκπόνηση εξειδικευμένων μελετών για τους σκοπούς 
της οε επιστημονικές ομάδες εργασίας 

2 Οι ομάδες εργασίας μετά το τέλος της σχετικής 
μελέτης υποβάλλουν έκθεση στην Επιτροπή, όπου κα¬ 
ταγράφονται τεκμηριωμένα οι απόψεις και οι θέσεις 
στις οποίες κατέληξαν. Η έκθεση δημοσιοποιείται μετά 
από απόφαση της Επιτροπής. 


Άρθρο 15 

Λειτουργία της Επιτροπής 

1. Η Επιτροπή συνεδριάζει τακτικά κάθε δύο (2) μήνες 
ύστερα από πρόσκληση του Προέδρου και εκτάκτως 
ύστερα από πρόσκληση του Προέδρου ή αίτηση δύο 
(2) τουλάχιστον μελών της Τα μέλη προσκαλούνται 
από τον Πρόεδρο με οποιονδήποτε πρόσφορο τρόπο. 

2. Η Επιτροπή βρίσκεται σε απαρτία εφόσον: α) 
παρίσταται η απόλυτη πλειοψηφία των μελών της και 
β) μεταξύ των παρόντων μελών περιλαμβάνεται ο Πρόε¬ 
δρος ή ο αναπληρωτής του. 

3 Οι αποφάσεις της Επιτροπής λαμβάνονται με πλειο¬ 
ψηφία των παρόντων μελών Σε περίπτωση ιοοψηφίας 
υπερισχύει η ψήφος του Προέδρου 

4. Με απόφαση των Υπουργών Εσωτερικών, Δημόσιας 
Διοίκησης και Αποκέντρωσης και Οικονομικών καθορί¬ 
ζεται, κατά παρέκκλιση των ισχυουσών διατάξεων, η 
αποζημίωση των μελών της Επιτροπής. 

5 Με απόφαση του Πρωθυπουργού καταρτίζεται ο 
Κανονισμός της Επιτροπής. 

Με τον Κανονισμό ρυθμίζονται ιδίως ζητήματα που 
συνέχονται με τη λειτουργία της, καθώς και κάθε άλλη 
αναγκαία λεπτομέρεια Με απόφαση του Πρωθυπουργού, 
ύστερα από γνώμη της Επιτροπής, μπορεί να τροπο¬ 
ποιείται ο Κανονισμός. 

6. Η Επιτροπή υποβάλλει έως το τέλος Ιανουάριου 
κάθε έτους έκθεση στον Πρωθυπουργό, στον Πρόεδρο 
της Βουλής και στους αρχηγούς των κομμάτων που 
εκπροσωπούνται στο Εθνικό και στο Ευρωπαϊκό Κοι¬ 
νοβούλιο. 

Άρθρο 16 

Συνδρομή δημοσίων υπηρεσιών 

Για την εκπλήρωση της αποστολής της, η Επιτροπή 
μπορεί να ζητά από τις δημόσιες υπηρεσίες, καθώς και 
από ιδιώτες κάθε πληροφορία, έγγραφο ή οποιοδήποτε 
σχετικό στοιχείο. Ο Πρόεδρος μπορεί να λαμβάνει 
γνώση εγγράφων και άλλων στοιχείων που χαρακτηρί¬ 
ζονται ως απόρρητα. Οι δημόσιες υπηρεσίες οφείλουν 
να διευκολύνουν το έργο της Επιτροπής. 

Άρθρο 17 

Επιστημονικοί Συνεργάτες 

1. Συνιστώνται δύο (2) θέσεις ειδικού επιστημονικού 
προσωπικού, κατά την έννοια της παρ. 2 του άρθρου 
25 του ν. 1943/1991, με σύμβαση εργασίας ιδιωτικού 
δικαίου διάρκειας πέντε (5) ετών, που μπορεί να ανα¬ 
νεώνεται. 

Η πλήρωση των θέσεων πραγματοποιείται ύστερα 
από δημόσια πρόσκληση της Επιτροπής για υποβολή 
υποψηφιοτήτων. Η επιλογή μεταξύ των υποψηφίων γί¬ 
νεται ούμφωνα με τις διατάξεις των παραγράφων 2, 5 
και 6 του άρθρου 19 του ν. 2190/1994, όπως αντικα- 
ταστάθηκε με το άρθρο 4 του ν. 2527/1997, από πέντε 
(5) μέλη της Επιτροπής, τα οποία ορίζονται από τον 
πρόεδρό της. 

2. Οι επιστημονικοί συνεργάτες επικουρούν την Ε¬ 
πιτροπή. 



ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


4345 


3. Με κοινή απόφαση των Υπουργών Οικονομικών 
και Δικαιοσύνης καθορίζονται οι αποδοχές των επιστη¬ 
μονικών συνεργατών κατά παρέκκλιση των ισχυουσών 
διατάξεων περί αποδοχών ειδικού επιστημονικού προ¬ 
σωπικού. 

Άρθρο 18 

Γραμματεία της Επιτροπής 

1. Συνιστώνται μία (1) θέση γραμματέα και τρεις (3) 
θέσεις γραμματειακής και τεχνικής υποστήριξης της 
Επιτροπής 

2. Με προεδρικό διάταγμα, που εκδίδεται με πρόταση 
των Υπουργών Εσωτερικών, Δημόσιας Διοίκησης και 
Αποκέντρωσης, Οικονομικών, Ανάπτυξης και Δικαιοσύ¬ 
νης ρυθμίζονται 

α) Η κατά κατηγορία, κλάδο και ειδικότητα κατανομή 
των θέσεων της παρ. 1, καθιίτς και τα θέματα οργάνωσης 
της γραμματείας και τεχνικής υποστήριξης της Επιτροπής. 


β) Η πλήρωση των θέσεων της παρ. 1, που μπορεί 
να γίνει και με διάθεση ή απόσπαση δημοσίων υπάλληλων 
ή υπαλλήλων Ν.Π.Δ.Δ. ή εργαζομένων με σύμβαση 
εργασίας ορισμένου ή αορίστου χρόνου στο Δημόσιό, 
τα Ν.Π.Δ.Δ. ή τα Ν ΠΙΑ. οποιοσδήποτε μορφής που 
τελούν υπό τον άμεσο ή έμμεσο έλεγχο του Κράτους. 

γ) Κάθε θέμα που αφορά την υπηρεσιακή κατασταση 
και τις αποδοχές αυτού του προσωπικού. 

3. Με απόφαση του Υπουργού Εσωτερικών. Δημοσίας 
Διοίκησης και Αποκέντρωσης και του κατά περίπτωση 
ουναρμοδιου Υπουργού επιτρέπεται να αποσπαται ως 
γραμματέας της Επιτροπής υπάλληλος Υπουργείου η 
Ν.Π.Δ.Δ. με βαθμό Α ή Β της κατηγορίας ΠΕ τον 
οποίο προτείνει ο Πρόεδρος π]ς Επιτροπής 

4. Ος την έκδοση του προεδρικού διατάγματος της 
παραγράφου 1, η Επιτροπή επιτρέπεται να απασχολεί 
υπαλλήλους και να χρησιμοποιεί τεχνική υποστήριξή 
που της διαθέτουν τα Υπουργεία Ανάπτυξης και Δίκαιο 
σύνης, σύμφωνα με αποφάσεις των αρμόδιων Υπουργών 

ΚΕΦΑΛΑΙΟ Γ 
Τελική διάταξη 
Άρθρο 19 

Η ισχύς του νόμου αυτού αρχίζει από τη δημοσίευσή 
του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 


Αθήνα, 17 Δεκεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Γ. ΣΗΜΙΤΗΣ 

ΟΙ ΥΠΟΥΡΓΟΙ 

ΕΣΩΤ/ΚΩΝ, ΔΗΜ. Δ/ΣΗΣ & ΑΠΟΚ/ΣΗΣ ΕΞΩΤΕΡΙΚΩΝ 

ΑΛ. ΠΑΠΑΔΟΠΟΥΛΟΣ Θ. ΠΑΓΚΑΛΟΣ 


ΟΙΚΟΝΟΜΙΚΩΝ 

ΠΑΝ. ΠΑΠΑΝΤΩΝΙΟΥ 

ΠΕΡΙΒ/ΝΤΟΣ, ΧΩΡ/ΞΙΑΣ & ΔΗΜ. ΕΡΓΩΝ 

Κ. ΛΑΛΙΩΤΗΣ 

ΔΙΚΑΙΟΣΥΝΗΣ 

ΕΥΑΓ. ΓΙΑΝΝΟΠΟΥΛΟΣ 


ΑΝΑΠΤΥΞΗΣ 

ΒΑΣ. ΠΑΠΑΝΔΡΕΟΥ 

ΥΓΕΙΑΣ & ΠΡΟΝΟΙΑΣ 

Λ. ΠΑΠΑΔΗΜΑΣ 

ΔΗΜΟΣΙΑΣ ΤΑΞΗΣ 

ΦΙΛ. ΠΕΤΣΑΛΝΙΚΟΣ 


ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Δ. ΡΕΠΠΑΣ 


Θεωρήθηκε και τέθηκε η Μεγάλη Σφραγίδα του Κράτους 


Αθήνα, 18 Δεκεμβρίου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΓΙΑΝΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ 3Β * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. * Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ· - Τ Κ 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 185 31 4171 307 

ΠΑΤΡΑ (061) 271 249 

Κόρινθου 327 Τ.Κ 262 23 224 581 

ΙΩΑΝΝΙΝΑ 

Διοικητήριο Τ.Κ 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 

- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ * Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 

70.000 » 

15.000 » 

70.000 » 

30.000 » 

15.000 - 

5.000 - 

10.000 » 

3.000 - 

10.000 » 

250.000 » 

3.000 δρχ. 

3.500 » 

750 - 

3.500 » 

1.500 - 

750 » 

250 - 

500 - 

150 » 

500 » 

12.500 » 

ΠΑ ΟΛΑ ΤΑ ΤΕΥΧΗ ΕΚΤΟΣ ΑΕ. & Ε.Π.Ε. 

250.000 » 

12.500 - 


* Ο συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες του κοινού λειτουργούν καθημερινά από 06.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























